A Bizottság határozata

(2004. április 29.)

egyes szlovákiai húságazati létesítményeknek az átalakulóban lévő létesítmények listájára történő felvétele érdekében a 2003-as csatlakozási okmány XIV. melléklete A. függelékének módosításáról

(az értesítés a C(2004) 1730. számú dokumentummal történt)

(EGT vonatkozású szöveg)

(2004/463/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Cseh Köztársaság, Észtország, Ciprus, Lettország, Litvánia, Szlovákia, Lengyelország, Szlovénia és Szlovákia csatlakozási szerződésére [1], és különösen annak 2. cikkének (3) bekezdésére,

tekintettel a Cseh Köztársaság, Észtország, Ciprus, Lettország, Litvánia, Szlovákia, Lengyelország, Szlovénia és Szlovákia csatlakozási okmányára [2], és különösen annak XIV. melléklete 5. fejezete B. szakaszának d) bekezdésére,

mivel:

(1) A 2003-as csatlakozási okmány XIV. melléklete 5. fejezete B. szakaszának a) bekezdése előírja, hogy a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelv [3] I. mellékletében és a húsipari termékek Közösségen belüli kereskedelmét érintő egészségügyi problémákról szóló, 1976. december 21-i 77/99/EGK tanácsi irányelv [4] A. és B. mellékletében megállapított strukturális követelményeket – bizonyos feltételekre is figyelemmel – 2006. december 31-ig nem kell alkalmazni a csatlakozási okmány XIV. mellékletének függelékében felsorolt szlovákiai létesítményekre.

(2) Szlovákiában kilenc nagyobb kapacitású húsipari létesítmény számára okoz nehézséget, hogy a 64/433/EGK irányelv I. mellékletében és a 77/99/EGK irányelv A. és B. mellékletében megállapított strukturális követelményeknek 2004. május 1-jéig megfeleljen.

(3) Ennek megfelelően e kilenc létesítménynek időre van szüksége, hogy véglegesítse korszerűsítési eljárását annak érdekében, hogy a 64/433/EGK és a 77/99/EGK irányelvben megállapított vonatkozó strukturális követelményeknek teljes egészében megfeleljen.

(4) E kilenc – jelenleg a korszerűsítés előrehaladott szakaszában lévő – létesítmény megbízható garanciákat adott arra vonatkozóan, hogy rendelkezik a még meglévő hiányosságaik rövid időn belül történő kijavításához szükséges eszközökkel, és – korszerűsítési eljárásának véglegesítése tekintetében – a szlovák Élelmiszer- és Állatorvosi Szolgálattól kedvező véleményt kapott.

(5) Szlovákia vonatkozásában a hiányosságokra vonatkozó részletes információk minden egyes létesítmény esetében rendelkezésre állnak.

(6) A jelenleg Szlovákiában meglévő rendszerből a közösségi állat-egészségügyi jogszabályok alkalmazásából eredő rendszerbe történő átmenet megkönnyítése érdekében indokolt Szlovákia kérésére e kilenc létesítmény számára átmeneti időszakot biztosítani.

(7) A kilenc létesítmény korszerűsítésének előrehaladott szakaszára figyelemmel, az átmeneti időszakot legfeljebb 12 hónapban kell meghatározni.

(8) Az Élelmiszerlánc- és Állat-egészségügyi Állandó Bizottságot tájékoztatták az e határozatban előírt intézkedésekről,

ELFOGADTA EZT A HATÁROZATOT:

1. cikk

(1) Az e határozat mellékletében felsorolt létesítményeket felveszik a 2003-as csatlakozási okmány XIV. melléklete 5. fejezetének B. szakaszában említett függelékbe.

(2) Az e határozat mellékletében felsorolt létesítményekre a csatlakozási okmány XIV. melléklete 5. fejezete B. szakaszának b) bekezdésében előírt szabályokat kell alkalmazni.

2. cikk

Ezt a határozatot a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződése hatálybalépésének esetén és időpontjától kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 2004. április 29-én.

a Bizottság részéről

David Byrne

a Bizottság tagja

[1] HL L 236., 2003.9.23., 17. o.

[2] HL L 236., 2003.9.23., 33. o.

[3] HL L 121., 1964.7.29., 2012/64. o. A legutóbb a 2003-as csatlakozási okmánnyal módosított irányelv.

[4] HL L 26., 1977.1.31., 85. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.

--------------------------------------------------

MELLÉKLET

Átalakulóban lévő létesítmények

Szám | Állatorvosi engedélyszám | A létesítmény neve és címe | Ágazat: húsipari | Megfelelés időpontja |

A létesítményekben végzett tevékenység |

Friss hús, vágás, darabolás | Húsipari termékek | Darált hús, előkészített hús |

1. | TN 6-31 | Jakub Ilavský, s.r.o. 913 11 Trenč. Stankovce 273 | x | x | | 2004.12.31. |

2. | TN 6-30 | Jakub Ilavský, s.r.o. Sedličná 54 913 11 Trenč. Stankovce 273 | | x | | 2004.12.31. |

3. | PE 6-10 | COLAGEN SLOVAKIA, s.r.o. Kúpeľná 193 958 04 Partizánske | x | x | | 2005.3.31. |

4. | MI 6-1 | Mäso ZEMPLÍN a.s. Užhorodská č. 86 071 01 Michalovce | | x | | 2005.4.16. |

5. | MY 6-1 | Peter Fabuš-FABUŠ Mäsopriemysel Myjava Šimonovičova 481 907 01 Myjava | x | x | | 2004.12.15. |

6. | PU 6-1 | Púchovský mäsový priemysel a.s. Vsetínska 1354/15 020 39 Púchov | x | x | x | 2005.4.30. |

7. | KN 6-4 | JATKA Hurbanovo s.r.o. 947 01 Hurbanovo | x | x | | 2004.9.30. |

8. | MA 6-30 | BERTO-Ignác Bertovič Hlavná 1 900 66 Vysoká pri Morave | x | x | | 2005.2.28. |

9. | CA 6-31 | K.B.K. spol. s.r.o. A. Hlinku 27 022 01 Čadca | | x | | 2005.2.15. |

--------------------------------------------------